Merkezê Çapemenîya QSDyî netîceyê pêkewtişanê 24 saetanê peyênan ê Şerê Anorî eşkera kerd.
Eşkerayîya Hêzê Sûrîyeya Demokratîke wina ya:
Zîrgan-Til Temir
''Dewleta Tirkan a îşxalkere û çeteyanê ci hêrişê dewanê Zîrgan û Til Temirî  kerd. Îşxalkeran waşt ke bi hêzê hawayî û wesayîtanê zirxinan aver şirê. Hêzanê ma çarçewa xopawitişê meşrûyî de cewabê înan da û pêkewtişî vejîyayî. Xeylî nuqtayan de pêkewtişan de tewr tay 12 çeteyî ameyî kiştene û 2 wesayîtê leşkerî ameyî îmhakerdene.
Eyn Îsa- Kobane
Artêşa îşxalkere û çeteyanê ci seba ke rayîrê mîyanneteweyî yê M-4î bifînê dest, hêrişê dewanê Xîrbet Farîs, Boxaz Sêgir, Şêrgirad û Mesûdîye kerd. Bi cewabdayîşê hêzanê ma xeylî cayan de pêkewtişî ameyî ciwîyayene.Pêkewtişan de xeylî îşxalkerdî ameyî kiştene la hûmara înan nêameye safîkerdene.
Pêkewtişan de pêro pîya tewr tay 15 çeteyî ameyî kiştene, 2 wesayîtê leşkerî û makînayêka karî ameyî îmhakerdene. Xoverdayîş de 8 embazê ma birîndar bîyî.‘‘
